**Iubire de poveste**

*Panait Gabriela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iubire de poveste

Paşii mei pe strada udă

Se aud trecând grăbiţi.

Vântu-n calea mea adună

Urma pomilor răniţi

De atâtea ploi ce-n noapte,

Frunzele le-au înecat

Iar acum ,sub vraja lunii,

Se desprind cu un oftat

Şi plutesc îmbrăţişate

Într-un dans neobosit.

Eu mă-nvârt cu umbra zării

Simţind cerul ameţit.

Însă iată cum în calea-mi ,

Parcă totul se destramă

Şi copacii sunt doar aripi

Desenând pe cer o ramă

Unde tu,cu faţa albă

Ca zăpada peste zare,

Mă priveşti şi ochii tăi

Par desprinşi din val de mare.

Eu nu-s eu şi totuşi iată,

Poartă voalul meu pe braţ!

O copilă cu păr moale

Peste umeri revărsat.

Sunt chiar eu aşa cum poate

Am visat în nopţi târzii,

Ca-i să te desprinzi din carte

Prinţul meu şi ai să vii

Să-ţi simt palmele de lut

Modelându-se uşor

Peste palma mea iubite

Când pe ceruri aripi zbor.